Käsipala

Käsipalaks nimetatakse fragmenti kivimist, mis on piisavalt suur, et olla esinduslikuks näidiseks vastava kivimi makroskoopilisel uurimisel, ning samas piisavalt väike, et teda oleks võimalik käes hoida ning välitöödelt vaid inimese kandejõudu kasutades kaasa tuua.

Käsipalasid kasutatakse peamiselt kollektsioonides, õppe- või teaduslikul eesmärgil. Neist võib teha õhikuid, lihve, keemilisi analüüse jms. Käsipalad on tavaline geoloogiline materjal, mida geoloog hilisema uurimise eesmärgil välitöödel kogub. Reeglina võetakse käsipalad paljandeist, kasutades selleks geoloogi vasarat.

Kivimitest koosnevad geoloogilised kollektsioonid sisaldavad peamiselt käsipalu.

Petroloogia
Sedimentoloogia